臺28線

台28線 湖內橋－茂林，係聯絡高雄北海岸同高雄山區嘅一條省道。路線其中一段係貫穿旗山同六龜等二區，係當地重要嘅交通道路，所以呢個路段亦有俗稱「旗六公路」。部分路段從縣道184號、縣道184丙線升格而成。

西起湖內區大湖埤，東迄六龜區望山腳附近嘅台27線，全長49.657公里，其中六龜區新威至台27線嘅新威景觀大橋路段原訂2009年8月23號通車，受莫拉克颱風侵襲，為解決交通問題，提前開放通車。

台28線聯絡高雄市北部多處觀光遊憩地區，如興達港情人碼頭、田寮月世界、旗山老街、美濃客家民俗村等，於新威可銜接台27甲線至六龜區境內多處森林遊樂區同南橫公路。另國道一號路竹交流道同國道三號田寮交流道都以台28線為聯絡道路。

行經鄉鎮市區

臺灣省道